|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 03.07- 09.07.2020 г. (28-ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 52 случая на остри заразни заболявания, от които 3 са случаите на грип и остри респираторни заболявания (ОРЗ).

Общата заболяемост от грип и ОРЗ за областта е 3,59 %ооо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 2 | - | - | 1 | - | 3 | 3,59 %ооо |

1. Има 45 регистрирани случая на заболял от COVID-19
2. Регистрирани остри заразни болести (ОЗБ) - 49 случая, от които:

* Паразитологични инфекции: 1 случая на ламблиоза;
* Въздушно капкови инфекции: 47 случая, от които 2 случая на варицела и 45 случая на COVID-19;
* Инфекции с множествен механизъм на предаване: 1 случай на сифилис.

1. На територията на област Добрич през отчетния период няма регистрирани хранителни взривове

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ - 1.

Извършени са епидемиологични проучвания на регистрирани заразни болести - 28 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 72 проби, от тях няма нестандартни проби.

В отдел Медицински изследвания са изработени 148 проби, от тях 26 нестандартни.

През **консултативния кабинет по СПИН /КАБКИС/** са преминали 2 лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 10 проверки, от които 8 на лечебни заведения за болнична помощ, 2 на лечебни заведения за извънболнична помощ. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения е извършена 1 проверка в ЛЗБП. Подготвени и изпратени документи за промяна в обстоятелствата към Изпълнителна Агенция Медицински надзор за издаване удостоверения на ОПЛ- 2.

Издадени заповеди за промяна на състава на ЛКК или промяна часовете за заседания- 1.

Приети и обработени - 3 жалби.

За периода в РКМЕ са приети и обработени 61 медицински досиета, извършени са 103 справки, изготвени са 135 преписки и 99 бр. МЕД за протокола за ТП на НОИ, проверени са 46 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет- при РЗИ. Разгледани са **7** проектни документации, издадени са **2** здравни заключения и **5** становища по процедурите на ЗООС.

Извършени са общо **12** проверки на обекти с обществено предназначение (ООП) в процедура по регистрация. Регистрирани съгласно Закона за здравето са **4** ООП.

През периода са извършени **96 основни проверки** по текущия здравен контрол.

Реализираните **насочени проверки са** **общо 110: 49 -** във връзка с контрола по тютюнопушенето и рекламата на алкохол; **3** - по сигнали; **53**- по осъществяване контрола върху ДДД-мероприятията; **3**- по изпълнение на предписания; **2** - в ЗОХ, с проверени 12 лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен и микробиологичен контрол – **2** проби – съответстват на нормативните изисквания.

Във връзка с насочен здравен контрол: физико-химичен контрол – **6** проби питейна вода – съответстват на нормативните изисквания.

Минерални води: не са пробонабирани.

Води за къпане:

• Басейни: физико-химичен и микробиологичен контрол – **44** проби, от тях **9** – не съответстват на нормативните изисквания. (2 проби не съответстват по физико-химичен показател „перманганатна окисляемост“; 1 – по микробиологичен показател „Общ коли титър“; 2 – по микробиологичен показател „Микробно число“; 2 – по микробиологични показатели „Общ коли титър“ и „Ешерихия коли титър“; 1 – по микробиологични показатели „Общ коли титър“, „Ешерихия коли титър“ и „Стафилококов титър“; 1 – по физико-химичен показател „амоняк“ и по микробиологични показатели „Микробно число“, „Общ коли титър“, „Ешерихия коли титър“ и „Стафилококов титър“.)

• Морски води: извършено е пробонабиране в **20** зони за къпане и микробиологични изследвания на **20** бр. проби – няма отклонения от здравните норми.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

* издадени са общо 11  **предписания: 9** за провеждане на задължителни хигиенни мерки и 2 за спиране експлоатация на обекти с обществено предназначение;
* издадени са 2 **заповеди** за спиране експлоатация на обекти с обществено предназначение;
* съставени са **2 акта** за установени административни нарушения, на физически лица.

**Дейности по профилактика на болестите и промоция на здравето (ПБПЗ):-не са провеждани.**

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода  **03.07- 09.07.2020 г.** по чл. 56 от Закона за здравето са извършени 46 проверки в 46 обекта (1 обект за хранене и развлечения, 8 детски и учебни заведения, 6 лечебни и здравни заведения, 24 други закрити обществени места по смисъла на § 1а от допълнителните разпоредби на Закона за здравето, 7 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*